
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	20 noiembrie 2017

	Nr.
	4c-7/ 1139


AVIZ

asupra proiectului de Lege privind aprobarea Ordonanţei Guvernului nr.19/2017 pentru modificarea Legii nr.672/2002 privind auditul public intern şi pentru prorogarea termenului prevăzut la art.III pct.1 din Legea nr.191/2011 pentru modificarea şi completarea Legii nr.672/2002 privind auditul public intern
În conformitate cu prevederile art.95 din Regulamentul Camerei Deputaţilor, republicat, Comisia pentru muncă şi protecţie socială a fost sesizată cu dezbaterea şi avizarea, proiectului de Lege privind aprobarea Ordonanţei Guvernului nr.19/2017 pentru modificarea Legii nr.672/2002 privind auditul public intern şi pentru prorogarea termenului prevăzut la art.III pct.1 din Legea nr.191/2011 pentru modificarea şi completarea Legii nr.672/2002 privind auditul public intern, trimis cu adresa 
nr. PLx 434/2017 din 6 noiembrie 2017.
Potrivit prevederilor art.61 din Regulamentul Camerei Deputaţilor, republicat, membrii Comisiei pentru muncă şi protecţie socială au examinat proiectul de lege mai sus menţionat în şedinţa din 14 noiembrie 2017.
În urma finalizării dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege în forma prezentată de Guvern.
PREŞEDINTE,



SECRETAR,

Adrian Solomon



Violeta Răduţ
Întocmit,

Consilier parlamentar Decebal Stănescu

